钦定古今图书集成/明伦汇编/氏族典/第112卷 > 崔安潜
## 钦定古今图书集成/明伦汇编/氏族典/第112卷 > 崔安潜

按《唐书崔融传》：“融曾孙从，从子安潜，字进之，进士擢
第。咸通中，历江西观察、忠武节度使。乾符初，王仙芝
寇河南，安潜抗贼有功，俄代高骈领西川节度使，更
除缪政，蜀民以安。宰相卢携素厚骈，乃诬以罪，罢为
太子宾客，分司东都。僖宗避贼剑南，召为太子少师。
王铎任都统，表以自副。铎解兵，安潜复为少师、东都”
留守。青州王敬武卒，诏拜平卢节度使、检校太师，兼
侍中。会敬武子师范专地，不得入而还。后迁太子太
傅，卒。赠太子太师，谥贞孝。安潜于吏事尤长，虽位将
相，阅具狱，未尝不身听之。